Tukkist seg ungal  Dayen ulac anda ara terr, teqqim-d yid-sen ɣer ṭṭabla, teẓẓa aqerru-s di lqaɛa, taleqqimt bessif i teblleɛ, tḥar melmi ara tekker, ad as-tiniḍ ɣef usennan i teqqim. Tewweḍ d lxemsa n tmeddit, terfed-d aqrab-is tessuden Ḥayat d mmi-s, tekka-d tawwurt, ur teẓri amek ara tawi abrid nettat d Usirem Wwin-d abrid yettawin si temdint n ufella ar temdint n wadda s tsusmi. Kfan-d deg uqerru-nsen ayen bɣan ad d-inin, ma deg way gar-asen ur d-nnin awal. Tilelli ur nettara ara imi-s ɣer daxel, ass-a, tegguma ad tenṭeq, teqqar kan deg ul-is: Aha ! Ini-d ziɣ awal - Tasiwelt d umsawal :